Zgiɣ ssleɣ ɣef teḥkayt n lmalaykat i d-yettasen deg tfekka n tmeṭṭut, zgiɣ ttnadiɣ fell-as deg yal amkan, deg yibardan, igran, qqareɣ i yiman-iw awali-ines yecba tafat n 27, deg yiḍ n teswiqt sliɣ ad d-iɛeddi mi ara d-iban wayyur, ttḥewwiseɣ s nniya n win iɛecqen deg tebɣest n waṣaḍ. Dɣa din din tban-iyi-d tmeṭṭut tettwali-iyi-d i wakud d awezzlan, udem-is n lmalaykat yesslal-d dgi tayri, maca ur uzzileɣ ara deffir-s imi ẓriɣ ur nezmir ara ad nezger deg tudert n yemdanen ɣer tudert n lmalaykat. Timiren i ḥṣiɣ belli tayri-iw tamezwarut.